अंकमा आधारित कार्यसम्पादन मूल्यांकन प्रणाली लागू गर्न मन्त्री शर्माको निर्देशन
सञ्चार तथा सूचना प्रविधिमन्त्री रेखा शर्माले मन्त्रालयअन्तर्गतका निकाय र महाशाखाहरुको कार्यसम्पादन मूल्यांकन प्रभावकारी बनाउन अंकमा आधारित नजिता प्रणाली लागू गर्ने बताएकी छन् । आर्थिक वर्ष २०८०/०८१ को वार्षिक कार्यक्रम कार्यान्वयनको प्रगति समीक्षा बैठकलाई सम्बोधन गर्दै उनले मन्त्रालय माताहतका निकाय र महाशाखाहरुको कार्यसम्पादन सन्तोषजनक नभएको भन्दै अंकमा आधारित नतिजा प्रणालीमार्फत मूल्यांकन गर्ने बताइन् ।
काठमाडौँ — सञ्चार तथा सूचना प्रविधिमन्त्री रेखा शर्माले मन्त्रालयअन्तर्गतका निकाय र महाशाखाहरुको कार्यसम्पादन मूल्यांकन प्रभावकारी बनाउन अंकमा आधारित नजिता प्रणाली लागू गर्ने बताएकी छन् । आर्थिक वर्ष २०८०/०८१ को वार्षिक कार्यक्रम कार्यान्वयनको प्रगति समीक्षा बैठकलाई सम्बोधन गर्दै उनले मन्त्रालय माताहतका निकाय र महाशाखाहरुको कार्यसम्पादन सन्तोषजनक नभएको भन्दै अंकमा आधारित नतिजा प्रणालीमार्फत मूल्यांकन गर्ने बताइन् ।त्यसका लागि कार्यतालिका बनाएर हरेक महिनाको प्रगति विवरण मन्त्रालयमा पेस गर्न पनि मन्त्री शर्माको निर्देशन छ ।छलफलमा सबै राम्रो भएजस्तो देखिने, तर परिणाममा कमजोरी देखिने कारण के भन्ने प्रश्न गर्दै मन्त्री शर्माले आफ्नो कामप्रति प्रतिबद्ध भएनौं कि भनेर हरेक निकाय, महाशाखा र शाखाको नेतृत्वले समीक्षा गर्नुपर्ने बताइन् ।‘प्रधानमन्त्रीले मन्त्रीहरुको कार्यसम्पादन हेरिरहनुभएको छ, हामीले तपाईंहरुको कार्यसम्पादन हेरिरहेका छौं,' उनले भनिन्, ‘हरेक मन्त्रलायका निकाय, महाशाखा, विभाग, शाखाहरुले राम्रो कार्यसम्पादन गरेपछि मात्रै समग्र सरकारको कार्यसम्पादन नतिजा प्रभावकारी हुने भएकाले हामी सबै गम्भीर हुनुपर्छ । हामी कुनै पनि तहका रहेकाहरुले निर्धारित कार्य सम्पादन गर्न सकेनौं भने पदमात्रै ओगटेर बस्नु हुँदैन ।’मन्त्रालयका कतिपय योजनामा अर्थ मन्त्रालयले समयमै सहमति नदिँदा पनि काम गर्न समस्या भएको उनले बताइन् ।मन्त्रालयका सचिव कृष्णबहादुर राउतले मातहतका निकायहरुको प्रगतिकै आधारमा मन्त्रालयको प्रगति निर्धारण हुने भएकाले कार्यसम्पादन सम्झौताअनुसार काम गर्न र गरेका कार्य प्रगतिको यथार्थ विवरण प्रणालीमा प्रविष्ट गराउन आग्रह गरिन् ।प्रगति विवरण उत्साहजनक नभएको उल्लेख गर्दै उनले कुनै पनि बहाना नगरी कार्यसम्पादन नतिजा कमजोर बनाउन नपाइने बताइन् । 